તાજેતરમાં યોજાયેલા સમારોહમાં હરીશભાઇ જોશીએ છેલ્લા 65 વર્ષથી એકઠા કરેલા દેશ વિદેશના અમૂલ્ય સિક્કાઓનો વિશાળ સંગ્રહ તેમજ પોસ્ટલ ટિકિટ્સ તથા ફસ્ટ ડે કવરની ભેટ પ્રાગમલજી ત્રીજાને આપી હતી. આ પ્રસંગે તેમના પત્ની ડો. શોભનાબેન ખાસ ઉપસ્થિત રહ્યા હતા. કનુભાઇ જોશી અને દલપત દાણીધારિયાએ પ્રાસંગિક પરિચય આપ્યો હતો. કૃતાર્થસિંહ જાડેજા, ઇન્દ્રજીતસિંહ જાડેજા, સાવજસિંહ જાડેજા, દિનેશ મહેતા, કાંતિ ગોર, રજનીકાંત જોશી સહિતના અગ્રણીઓ ઉપસ્થિત રહ્યા હતા.